Diari Oficial de la Generalitat Valenciana


Sumari del DOGV 3210, del 25-03-1998 (1998/900484)

ACORD de 17 de desembre de 1997, de la Comissió Territorial d'Urbanisme de València, que fa referència a l'homologació del sòl urbanitzable residencial extensiu SR-1 del municipi de Benaguasil.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1997/12/17/(4)/dof/vci/html**

### Dades del document

Número de DOGV
:   3210

Data del DOGV
:   25-03-1998

Secció del DOGV
:   I. DISPOSICIONS GENERALS

Número del document
:   1998/900484


Data del document
:   17-12-1997

Organisme emissor


Tipus de document
:   Acord

Descriptors 

:   * Benaguasil
    * pla d'urbanisme

ACORD de 17 de desembre de 1997, de la Comissió Territorial d'Urbanisme de València, que fa referència a l'homologació del sòl urbanitzable residencial extensiu SR-1 del municipi de Benaguasil. [1998/X1639]  
Vist l'expedient tramés per l'Ajuntament de Benaguasil, que fa referència a l'homologació del sòl urbanitzable residencial extensiu SR-1, i de conformitat amb els següents:  
Antecedents de fet  
Primer  
El projecte es va sotmetre a informació pública mitjançant l'acord del ple de l'Ajuntament en la sessió celebrada el 31 de juliol de 1997. Després del pertinent període d'exposició pública, en el qual no es van presentar al·legacions, el mateix òrgan el va aprovar, provisionalment, el 13 d'octubre de 1997. Aquest expedient va entrar en el Registre de la Comissió Territorial d'Urbanisme de València el 16 d'octubre de 1997.  
Segon  
El projecte consta de memòria informativa i justificativa, fitxa de planejament, plànols d'informació i d'ordenació i estudi d'impacte ambiental.  
Tercer  
L'objecte és l'homologació del sector SR-1 de sòl urbanitzable residencial extensiu situat al nord del nucli urbà, i modificar-ne al mateix temps els límits a fi d'adequar-los a elements urbanístics. Es reduiria l'edificabilitat, que passa de ser 0'7 m2t/m2s a ser 0'5 m2t/m2s, i la densitat, que passa de 30 habitatges/ha a 25 habitatges/ha.  
Les modificacions de límits comporten ajustar el límit nord a l'estudi de planejament del nou traçat de la variant Vilamarxant-Benaguasil (eix C-3322), i el situa a 25 metres de l'aresta de la futura variant. El límit nord-oest, al costat de la via de FGV, passa de situar-se a 50 metres de l'eix d'aquesta via a 8 metres d'aquest, és a dir, deixant fora del sector la franja ferroviària.  
Com a conseqüència de tot això, s'estableix que la superfície aproximada del sector és de 16'4 ha, i l'aprofitament tipus és de 0'438 m2/m2.  
Quart  
Durant la tramitació de l'expedient s'han sol·licitat informes a la Direcció General d'Obres Públiques (Divisió de Carreteres) de la Conselleria d'Obres Públiques, Urbanisme i Transports i Diputació Provincial (Vies i Obres).  
Amb data 11 de novembre de 1997, va ser emés un informe per la Direcció General d'Obres Públiques (Divisió de Carreteres) de la Conselleria d'Obres Públiques, Urbanisme i Transports en sentit desfavorable, en què s'addueix com a motivació la redacció d'un projecte de planejament de l'eix C-3322 (CV-50), tram variant Vilamarxant - Benaguasil, que pot afectar el sector i determinar-ne la configuració.  
En l'expedient tramés per l'Ajuntament consta l'emissió d'informe favorable per FGV amb data 14 de novembre de 1997.  
Cinquè  
Amb data 27 de novembre de 1997, el director general per al Desenvolupament Sostenible va emetre Declaració d'Impacte Ambiental en sentit favorable.  
Sisè  
Benaguasil té Normes Subsidiàries aprovades definitivament per la Comissió Territorial d'Urbanisme de València el 8 de març de 1995. Respecte d'aquestes normes s'ha tramitat un expedient de modificació amb 26 punts, així com el Pla Parcial Residencial Vall del Túria, aprovat definitivament el 28 de juny de 1995.  
Setè  
La Comissió Informativa de la Comissió Territorial d'Urbanisme de València, en la sessió celebrada el 5 de desembre de 1997, va emetre un informe que fa referència al projecte de què tractem, complint d'aquesta manera el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació ha estat correcta d'acord amb el que estableixen l'article 38, per remissió de la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el punt III de la Instrucció de Planejament 1/1996, de 23 de gener, sobre l'homologació dels plans d'urbanisme a la Llei Reguladora de l'Activitat Urbanística.  
Segon  
La documentació està completa a l'efecte del compliment del que estableixen l'article 27 de la Llei Reguladora de l'Activitat Urbanística, i l'apartat II.9 de la Instrucció 1/1996, sobre l'homologació dels plans d'urbanisme a la Llei Reguladora de l'Activitat Urbanística.  
Tercer  
La justificació de la modificació dels límits del sector es fonamenta en la memòria del projecte. En concret, respecte del límit nord, es justifica per la modificació del traçat de la futura variant, i busca ajustar-se a la nova situació. Respecte del límit nord-est, es fixa el límit del sector a 8 metres de l'eix de la via i s'estableix la condició de construir, a càrrec del sector, una tanca de separació amb la línia del ferrocarril, i així s'evitaran bosses de sòl sense cap tipus d'utilitat o aprofitament.  
Quart  
La Direcció General d'Obres Públiques (Divisió de Carreteres) de la COPUT, amb data 11 de novembre d'enguany, va emetre un informe desfavorable sobre aquest projecte en què addueix les argumentacions anteriorment exposades, si bé aquestes es basen en possibles solucions sense cap tipus de concreció o aprovació de projecte, a hores d'ara. Al mateix temps s'observa que siga quin siga el futur disseny del vial en qüestió la seua afectació a l'àmbit objecte de l'homologació serà mínim, per la qual cosa no es pot condicionar l'actuació urbanitzadora a meres hipòtesis sense una incidència evident.  
Cinquè  
La Comissió Territorial d'Urbanisme és l'òrgan competent per a emetre dictamen resolutori sobre l'homologació dels plans urbanístics de municipis de menys de 50.000 habitants, de conformitat amb el que estableix la disposició transitòria primera, punt 2, per remissió a l'article 38.3, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot això, la Comissió Territorial d'Urbanisme acorda aprovar definitivament l'homologació modificativa, sector SR-1, de les Normes Subsidiàries de Benaguasil.  
L'Ajuntament de Benaguasil haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que es puga interposar qualsevol altre recurs que es considere oportú.  
València, 17 de desembre de 1997.- El secretari de la Comissió Territorial d'Urbanisme: José Manuel Palau Navarro.


Còpia Permalink ELI